AlexejDobrolubov/national_council_slovak_2010 huggingface dataset:
3. schôdza NR SR - 2.deň - B. popoludní
Dátum: 2023-11-15
Poslanec: Horecký, Ján (KDH)
Druh vystúpenia: Vystúpenie s faktickou poznámkou

58. Ďakujem za slovo. Páni ministri, dámy, páni, chcem oceniť fundovaný a... fundovaný príspevok kolegu Petra Stachuru s vzhľadom do vecí zo skúseností zahraničných aj domácich. Je to o tom, čo chceme priniesť do politiky, do tejto služby, solídnosť a kompetentnosť, a preto som to hľadal aj v programovom vyhlásení vlády. Peter sa dotkol aj prípravy lekárov, zdravotníckeho personálu, vzdelávania, podmienok, v ktorých sa uskutočňuje táto príprava. Keď som mal možnosť hovoriť so študentmi, s medikmi alebo s budúcimi zdravotnými sestrami, to, na čo sa najviac ponosovali, bolo to, čoho sa dotkol aj Peter, že oni neštudujú, nechcú študovať len akademické fakty, ktoré sú backgroundom pre túto serióznu profesiu, ale potrebujú byť majstrami svojho aj remesla a potrebujú rásť v praxi, potrebujú sa učiť od skutočných majstrov, ktorí to dokážu robiť tak najlepšie, ako sa dá. A toto je niečo, čo naznačuje, že musíme skoncovať s rezortizmom. Zdravotníctvo nie je uzavretý rezort, podobne ako niektoré ďalšie. My musíme prierezovo riešiť tieto vážne problémy. V oblasti vzdelávania, samozrejme, aj s rezortom vzdelávania a v iných oblastiach, ako bolo tu kolegom naznačené, v doprave s dopravou a tak ďalej. Takže hľadal som v programovom vyhlásení vlády tieto prieniky, hľadal som tam nejaké projektové riešenia, interrezortne veci, na ktoré jeden rezort sám nestačí, no márne. Chceme sa pokúsiť priniesť tieto mosty a prispieť k riešeniu. Ďakujem.
3. schôdza NR SR - 1.deň - B. popoludní
Dátum: 2023-11-14
Poslanec: Horecký, Ján (KDH)
Druh vystúpenia: Vystúpenie s faktickou poznámkou

119. Pán predseda, ďakujem za slovo. Pán minister Taraba, ďakujem, že ste vystúpili, tak máme príležitosť počuť aj ďalšieho člena alebo teda prvého člena vlády okrem pána predsedu vlády a reagovať na vaše vystúpenie. Počuť, ako pozeráte na našu prácu. Prirodzene, že službou opozície je poukazovať na nedostatky, otázniky a podľa mňa by ste mohli oceniť konštruktívnu opozíciu v tom, ak poukazujeme na to, čo v programovom vyhlásení chýba alebo vyžaduje precizovanie. Keď sa pozerám do programového vyhlásenia vlády, našiel som tam veľa pekných hesiel a nepochybujem o tom, že zákonmi ich budete chcieť napĺňať, otázka je ako. Keď si prečítam, že chcete urobiť nový vysokoškolský zákon alebo novelizovať školský zákon a nenachádzam v programovom vyhlásení, za akým účelom, čo by malo byť príčinou alebo dôsledkom potom takejto zmeny, tak to prirodzene vyvoláva nielen otázky, ale aj obavy a to je to, čo teraz robíme, službu krajine, keď artikulujeme svoje obavy a poukazujeme na nedostatky alebo medzery v programovom vyhlásení vlády. Samozrejmé, že KDH si bude plniť túto službu ako konštruktívna, ale pevná opozícia, ktorá bude strážiť všetko, čo považujeme za nie prospešné pre Slovensko. Ďakujem.
12. schôdza NR SR - 12.deň - B. popoludní
Dátum: 2024-05-07
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

117. Ďakujem pekne. Ja keď počujem Orava, tak mi stisne srdce, tak musím, sa ospravedlňujem. (Povedané so smiechom.) A naozaj však on... údajne to je aj z maďarčiny, že to je, že sirota, my sme boli vždycky taký región tak zabudnutý a Bohom zabudnutý, ale prežili sme to, veľa sme toho prežili, lenže dokedy ešte. A naozaj že keby sme to tak nejak parametricky nastavovali, že ako aj kolega sa snažil povedať, že ako sa tam tie deti rodia, ako chcú chodiť do školy, lebo to neni len toto, čo riešime. Ja som sa minule rozprával, že z toho námestovského gymnázia pomaly tie deti trčia z okien. Hej, proste je tam strašne veľa detí, ktoré chcú chodiť do gymnázia, len to gymnázium nenafúknete a peniaze na nové nie sú, hej. Už nám pomaly tam padnú aj mosty, takže je to tak trošku nefér a neviem, kto to teda robil a ako to robil a čo všetko zohľadňoval alebo nezohľadňoval, či sa spoliehal na klimatickú krízu, alebo s ňou ešte nerátal, lebo na tej Orave ešte sem-tam napadne aj sneh, a ja keď si predstavím, že z toho Mútneho sa treba dostať do Trstenej, to je kus cesty, hej, to, a keď napadne ten sneh, tak to začína byť možno až neriešiteľná situácia, takže naozaj že trošku také oko pozornejšie by to zaslúžilo, tá Orava, po tom všetkom, čo si užila a zažila. A tí Oraváci nie sú len dobrí na stavbu, hej, Oraváci chcú tiež, by som povedal, že slušne žiť, mať to, čo majú aj iné regióny na Slovensku. Ďakujem.
12. schôdza NR SR - 9.deň - B. popoludní
Dátum: 2024-04-30
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

98. No ja to teraz skúsim zrekapitulovať, že pán minister životného prostredia, kandidát niekedy za kotlebovcov, je vlastne teraz lobistom firmy ESET. Ako minister životného prostredia sem predkladal zákony, ktoré výrazným spôsobom poškodzujú životné prostredie. Neviem, či je naplnený účel a zmysel toho ministerstva, keď toto minister v takejto forme predkladá. Tí, čo za to zahlasujú v tej podobe, ako to je a bude predložené, ešte s tým dôvetkom o rúbaní, tak si vedzte, že sa stanete aj vrahmi tisícok bytostí, či v tvare vajíčka alebo v tvare vyliahnutom mladého vtáčatka, a neviem ešte, pokúšam sa tak, aby som teda, to zazvonilo na nejakú citovú nôtu, ak ešte tam niekde u vás nejaká je. Toto sa naozaj stane, to sa naozaj stane. A či s tým, či s tým chcete ísť a chodiť a presviedčať, že to bolo to najsprávnejšie, čo ste mohli urobiť v daný moment, nech sa páči. Bojím sa, že vám niekto aj zatlieska, ale ja budem pozitívny. Verím, že nakoniec ľuďom dôjde, že to, čo robíte, robíte zle. Problém je, problém existuje, je problém s medveďom a dopadlo to tak, že s medveďom riešime aj vlka a s medveďom riešime aj rúbanie a s medveďom riešime aj to, že ideme zdecimovať nejaké vtáčie populácie na celom Slovensku. Tak to sme my Slovensko. Ďakujem.
12. schôdza NR SR - 9.deň - B. popoludní
Dátum: 2024-04-30
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

60. Ďakujem pekne. Ono by to naozaj stálo za takú, by som povedal, že hlbšie vysvetlenie, lebo bývalý predseda KDH o mŕtvych len o dobre. Áno, ja si to uvedomujem, že tak sa to používa, ale asi to dáva aj nejaký kontext, nie, nejaké súvislosti, alebo akože, lebo potom ma to privádza do takých zvláštnych situácií, že v histórii kolega predo mnou nejaké mená spomínal, ale poznám veľa mien v histórii, ktorí sú po smrti, a nie som si celkom istý, že či o nich dobre, lebo musí byť taká historická pamäť, nie? Keď si nebudeme pamätať a budeme o nich hovoriť dobre, tak potom ešte niekto povie, však to si zopakujme. By som bol opatrný, viete, že s celým tým kontextom, jako to hovoríte a kde to hovoríte. Pokiaľ ja, sa to zvykne používať trošku ináč a ja som, to sa mi páči, že bolo v takej krasomluvy, že v kontexte, o mŕtvych len dobre, pán farár v kázni na svätej omši na pohrebe hovoril, žil, ako vedel. To sa mi celkom páčilo, žil, ako vedel, to je taká krasomluva na to, že asi všetko nešlo. Takže viete, že opatrne, lebo ja už som počul hento, predseda, to mi, viete, ja viem, potrebujete si kopnúť, potrebujete si rypnúť, ale nedáva to úplne akože zmysel celkom, tak mi to dovysvetlite potom, nemusíte mi to tu priamo, že ako ste to mysleli, že s tým, že o mŕtvych len dobre. Podľa mňa treba rozprávať o tom, čo sa stalo, prečo sa stalo, kto to spôsobil, aj keď už možno je mŕtvy. Treba to hovoriť, hej, pre pamäť a pre to, aby sa to neopakovalo už.
12. schôdza NR SR - 9.deň - B. popoludní
Dátum: 2024-04-30
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

30. Ďakujem pekne. Ja by som tak úplne neodhadzoval to, že sa rozprávame o tom, že kto ich nahradí. Lebo jeden z tých dôvodov, že prečo oni musia odísť, je aj preto, že niekto sa tam chystá, hej. Tak to ste tam asi takto nenazvali, ale kľudne to tak mohlo byť. Takže podľa mňa je legitímne sa rozprávať o tom, kto, a pokiaľ viem, to zaznelo nieže oficiálnym alebo nejakým, ja už neviem akým, že koho iného môže SNS navrhnúť, len takého, ako je Harabin. Aleže, takže práve rozmýšľam, asi sa prihlásim do ústnej a budem sa chcieť rozprávať aj o tom, že kto nahradí a či to nebol aj jeden z dôvodov, prečo museli títo ľudia odísť, a porozprávať trošku o osobe Harabina. Ale znova sa vrátim, v krajine, kde tuná prítomný Rudolf Huliak povie, že v osemdesiatych rokoch nastal rozmach, rozmach slovenského poľnohospodárstva, tak kľudne môžte dať do Súdnej rady ako nominanta toho Harabina, ktorý, myslím, v ´86., keď v Rusku bol už Gorbačov a bola perestrojka, tak on vtedy v Poprade odsúdil katolíckeho kňaza. Katolíckeho kňaza poslal do väzby, ten chudák tam prežil hrozný život, nakoniec zomrel medzi bezdomovcami v Prahe. Možno by pán Gašpar, keď tak uznanlivo pokyvoval hlavou pri mene Harabin, mohol o tom niečo vedieť viac, Kežmarok, Poprad je blízko. To jest celý ten smutný prípad toho nechutného zverstva, čo ten človek urobil. A jako je možné, že ten človek sa tu vracia a my sa tu o ňom rozprávame, že je nominantom SNS, tých národniarov, národniarsky možno to vykupčí. Tak jak Danko vykupčil, aby sa, aby ho, aby nemal problém kvôli semaforu, tak bohviečo bude, aká bude cena za Harabina. A nakoniec aj HLAS, aj SMER budú dvíhať zaňho ruku a my tu budeme, budeme, čo budeme robiť? Na to pozerať a vracať na záchode z toho celého? Fuj, že sa nehanbíte!
12. schôdza NR SR - 8.deň - A. dopoludnia
Dátum: 2024-04-26
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

39. Úprimne poviem, že trošku ma prekvapilo, pán kolega, že, ja som myslel, že to bola aj tak to bolo deklarované zo strany Tarabu, pána ministra Tarabu dokonca včera deklaroval, že to je ochotný zmeniť, že veľké šelmy a špecifikovať len na medveďa. A nakoniec sa dozvedáme, že tie veľké šelmy tam nie sú že náhoda, ale že to bol zámer, lebo však treba riešiť aj vlka. A ja neviem, teda ja chovám ovce. Ja mám rád ináč, keď sa rozprávam s ľuďmi, ktorí niečomu rozumejú. Ja chovám ovce. Tak dobre, chovám ich na Záhorí, tu nie sú (povedané so smiechom), nie sú vlci, ale poznám aj ľudí špeciálne hore, hore na Orave, ktorí tiež chovajú ovce. Majú kangaly, majú psy, majú oplotky a tam je vlkov dosť a nemajú problém. A viete, že ja by som, naozaj aby nedošlo k nedorozumeniu. Problém s medveďom je, ale hrúziť tuná s vlkom a vťahovať do toho vlka, lebo strhli niekde nejakú ovcu, môže to byť problém. Mali by sme pátrať, že komu strhli, prečo strhli, aké boli okolnosti toho celého. Ale ja si dovolím tvrdiť, ja mám zaťaženie na vlka, poviem pravdu, že vlk má úlohy v lese, ktoré neplnia poľovníci, lebo Huliak tu sedí v parlamente, nemá čas loviť a tá zver je taká, aká je. Zver robí, vlk robí v lese to, čo vlastne príroda chcela. Vlk tvorí evolúciu toho druhu. Vlk strháva tie slabé jedince, vlk má svoje úlohy v tom lese, lebo to poľovníci nezvládajú, lebo sedia, pijú a jedia guláš. Nerobia to, čo za nich robí vlk. Ja naozaj žasnem, že nakoniec ešte zistíme, že ešte aj ten vlk nám vadí. A nakoniec tu ešte sa niekto prihlási a povie, však aj ten rys minule strhol niekde sliepku. Veď už nebláznime! Naozaj v tej prírode, tá príroda má svoje parametre, má svoje úlohy, evolúcia, Pán Boh to tak chcel.
12. schôdza NR SR - 8.deň - A. dopoludnia
Dátum: 2024-04-26
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

25. Ďakujem pekne. Ja sa trošku ospravedlňujem, že som kričal z pléna, ale ja už neviem, jak sa mám brániť tým klamstvám, že to je naozaj že hrubé zneužívanie. Včera to tu predviedol Taraba, minister, kde hovoril, že som v rozprave hovoril, že ideme rúbať lesy. Nehovoril som mu to. Dneska som mu zavesil video na moju sociálnu sieť, kde mu to jasne dokazujem. Dneska vystúpite vy a hovoríte, že čo som hovoril, a pritom som to nehovoril. S čím kalkulujete? Nechcete ísť so mnou do diskusie, lebo ja viem prečo, lebo Však sa bojíte, ale okej. A tuná prečo fabulujete, vymýšľate, klamete a na čo čakáte, že, že...? Tak ja vám to zostrihám, aj to dnešné video. Ja som hovoril, že ja som si odbehol k tým, k tým zamestnancom sa spýtať, keď som niečo nevedel. Prečo ste tak víťazoslávne nakráčali k tomu pultu, že jak mi to idete natrieť, že jak, jak vy – veď ja nemôžem – a urobiť zo mňa, zdisovať ma, zdehonestovať, že jak tomu nerozumiem. Čo je to za prístup, čo je to za práca? A už keď nič nepomáha, tak blázni. Áno, jasné, nech sa páči, kľudne, znesiem. Znesiem, nebojte sa. Mňa zaujíma, viete čo? Že ste sa nevyjadrili k tým mojim výhradám, čo som hovoril. Vy ste povedali, že už nejdete ďalej, bo by ste to rozprúdili. Nič nemusíte rozprúdiť, úplne stačí, keď sa vyjadríte k tým výhradám, ktoré som pomenoval, snažil som sa ich pomenovať. Aj v rekapitulácii, aj včera, aj dneska. Špeciálne ma zaujíma, špeciálne ma zaujíma, prečo je v tak špeciálnom režime vymáhanie pohľadávky, pohľadáviek oproti štandardu. Prečo je štandard pri vymáhaní pohľadávok štátu nejaký, a teraz tým zbedačeným poľnohospodárom hodíte nejaké zrná a dávate ich do úplne iného režimu. Na druhý deň ich šupete na vymáhanie, na druhý deň. A ešte sami to aj v dôvodovke poviete, že je to špeciálna úprava oproti štandardnej úprave v zákone o pohľadávkach štátu. K tomu som čakal vysvetlenie. Nič. Nič. Nula.
12. schôdza NR SR - 8.deň - A. dopoludnia
Dátum: 2024-04-26
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

17. Ďakujem pekne. Že ja som nestihol ešte povedať tú, tú výhradu, ktorú máme a je podľa mňa naozaj meritórna a, žiaľ, ani po rokovaní výboru, ani pozmeňovacím návrhom sa nič nezmenilo. Zaujalo ma to, že prečo v tomto, v tejto pomoci – v úvodzovkách – sa tak striktne postupuje pri vymáhaní pohľadávky štátu a definuje sa, že na druhý deň po lehote splatnosti prechádza do iného systému celá tá pohľadávka. Dokonca v samotnej dôvodovej správe to je napísané. Uzavretie zmluvy o vymáhaní pohľadávky štátu ihneď po uplynutí splatnosti pohľadávky štátu je špeciálnou úpravou oproti úprave, všeobecnej úprave obsiahnutej v zákone o pohľadávkach štátu. Čiže, viete, štát pri svojich pohľadávkach má, má o tom svoj zákon a postupuje podľa neho. Špeciálnou úpravou v tomto prípade je, že na druhý deň, na druhý deň po lehote splatnosti, pri zákone o pohľadávkach štátu je že do roka. A toto má celkom zaujalo, že na jednej strane vravíte, že idete im pomáhať, a na druhej strane hovoríte, že na druhý deň po lehote splatnosti, a sami priznávate v dôvodovej správe, že to je špeciálna úprava oproti štandardnému zákonu o pohľadávkach štátu. Tak by ma zaujímalo vysvetlenie, že prečo ste tak príkri, prečo ste tak ostrí a že na čo je to dobré. Ja tu nebudem konšpirovať, na čo je to dobré, ale hovorím, mal som veľké skúsenosti s tým, čo dokážu niektorí ľudia, čo dokáže, v spolupráci so štátom ako dokážu niektorí ľudia cez pohľadávky, cez úžernícke zmluvy, cez malé, drobné písmenká niekomu znížiť... zničiť život alebo podnikanie. To som chcel ešte povedať. Ďakujem.
12. schôdza NR SR - 7.deň - B. popoludní
Dátum: 2024-04-25
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

146. Pán minister, strašne zručne viete zmodifikovať realitu. A to je taký eufemizmus na to, že ako zavádzate až klamete, a neviem sa zmestiť pri najlepšej vôli do, do dvoch minút, čiže ste ma vyprovokovali k ďalšiemu vystúpeniu (povedané so smiechom), budete to musieť strpieť. A pokúsim sa teda rozložiť na drobné to, čo ste povedali a prečo to nesedí a prečo sú aj ťažšie auditóriá. Ja viem, že sú ľahké auditóriá, kde im poviete, čo chcete, a všetci zatlieskajú, ale sú také auditóriá, ktoré sa zamýšľajú, a naozaj z toho, čo ste povedali, je tam toho veľa, hej, keď vravíte, že vo Fínsku a Slovinsku môžu strieľať, pokiaľ viem, tak je chránený aj v Slovinsku, aj vo Fínsku, lebo je, platí tá zásada rovnakých zákonov, nie? Tak sú asi rovnaké tie zákony aj u nás, aj tam, a keď nie, tak potom to nie celkom sedí. Čiže neviem, či tam riešia vo Fínsku a v Slovinsku cez civilnú obranu, lebo vy hovoríte, že u nás to len cez civilnú obranu môžme riešiť. Pán minister, viem, že chcete niečo povedať, vydržte, máte toľko možností ísť so mnou do diskusie a odmietate, takže vidíte, teraz zrazu chcete diskutovať. Takže, pán minister, je tam čo, čo povedať. Pokúsim sa vám pre dobro veci povedať, že kde sú slabé miesta. Vy ste teda nedeklarovali nič, iba to, že sa chcete rozprávať, ale nič, nejaký som necítil z toho, že reálne, hej, na to, aby sme k niečomu dospeli, len politicky ste to sformulovali, takže vystúpim ešte, skúsim to pomenovať. A poslednú vec, takú drobnú, čiastočne osobnú, ste ma tu ráno napadli, jak teda si nečítam zákony a neviem čo, a jak som tu hovoril, že vyrúbať les som hovoril. Pán minister, dal som si tú prácu, uznávam, že niekedy sa rozbehnem, neviem, som si myslel, že či mi to ušlo. Trikrát som povedal asistentovi, prosím ťa, pozri mi to riadne, či som tam povedal les. Viete, pán minister, nečakám od vás ospravedlnenie, ale tá korektnosť by mala byť, mala by byť tá korektnosť. Nevkladajte mi do úst niečo, čo som nepovedal. Fakt je to nekorektné.
12. schôdza NR SR - 7.deň - B. popoludní
Dátum: 2024-04-25
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

142. Ja som si uvedomoval, však koniec koncov som to aj uviedol, že je to taká zvláštna formulácia, pocitové vnímanie, ale, viete, nemôžete všetko nadátovať. Neexistujú dáta na všetko. A kto by počítal hlodavce? A ak bola nejaká ambícia počítať medvede, tak máme pocit, že také rozpačité to je, lebo nemáme zatiaľ nejaké výsledky, čiže ak nemáme dáta, tak potom môžeme hovoriť o štatistických parametroch, ktoré nás nastavujú na nejaké pocitové vnímanie, hej. A ja som to nepovedal, ale to, mne sa to celkom hodí, lebo viete, že pocitovo – nepocitovo. Orava je, ja, Orava je husto zalesnený región, a, prísne vzaté, viete, keď sledujete tie správy, že kde bol medveď, počuli ste niekedy, že bol medveď na Orave? To by stálo za to, že, že prečo nebol vlastne medveď na Orave. A viete, dajme pozor, lebo ak ten problém nebudeme riešiť, tak bude taká situácia, že vlastne na Orave problém s medveďom neexistuje, lebo tí ľudia sa neudávajú navzájom, hej, nežalujú na seba a nejakým spôsobom to asi riešia, hej, a vyriešia, hej, a zdá sa, že ako keby na Orave, ako keby medvede Oravu obchádzali. Nie je to tak. Ale že proste áno, my sme dospeli do štádia, musíme to riešiť, máme na to nástroje, ako to riešiť. Ak nemáme dáta, kľudne máme mať právo pocitovo to nejako vnímať aj z tých štatistických výstupov, ktoré máme. Otázka je, že ako. A ten návrh, ktorý tu je, ja som si len toľko dovolil, že upozorniť na riziká, a vnímam ich, že tam sú. Ďakujem.
12. schôdza NR SR - 7.deň - B. popoludní
Dátum: 2024-04-25
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

66. Ďakujem pekne. Ono ide trošku taká obava z toho konštatovania, keď minister vládnej koalície povie konštruktívna opozícia, začína to byť taký, že... (Povedané so smiechom.) Mali by sme spozornieť. Pán minister, Hlina, volám sa Hlina, lebo strašne vám to ťažko šlo z úst. Úplne ten začiatok – poslanec za SaS , možno sa vám bridí moje priezvisko, možno sa vám bridím ja, ale Hlina, volám sa Hlina, keby ste si náhodou nevedeli spomenúť. A už keď ste spomenuli na tú moju, že čo som robil alebo nerobil, áno, zamuroval som pobočku nebankovky, okrem iného. A viete čo, pán minister? Ja som pomohol tým desaťtisícom ľudí. Desaťtisícom ľudí na Slovensku som pomohol ich vyrvať zo spárov úžerníkov, mafie nebankovej, tej mafie úžerníckej, ktorú ste stvorili vy, SMER, áno, on ju vytvoril. Mali ste krstného otca, nech mu je zem ľahká. Vy ste ju stvorili a ja som pomáhal mojou intenzívnou, vytrvalou prácou, ale keď už nič nepomohlo, tak som zamuroval nebankovku a to pomohlo. Desaťtisíc, ja už pôjdem do neba, ak, ak tam je, tak ja tam idem, lebo ja si to zaslúžim, lebo ja som toto robil, ja som si robil svoju poslaneckú prav... prácu zodpovedne a budem si ju robiť aj teraz. Teraz sa idem programovo, systémovo venovať poľnohospodárstvu a môže vás aj rozhodiť na dve polovice. Budem sa tomu venovať, lebo mi záleží na tom, aby tí ľudia, ktorí robia a robia to srdcom a robia to z lásky, robia to generačne, dostávali to, čo majú dostať, na čo majú právo, aby nemuseli chodiť kolenačky okolo vás smerákov a doprosovať sa peňazí, na ktoré majú nárok. Kvôli nim to budem robiť, kvôli nim to budem robiť, pán minister. A to, čo ste vy robili, vy vtedy, keď ja som muroval pobočku, to nepoviem, bo by som bol osobný. Chcem sa tomu vyhnúť. Ďakujem.
12. schôdza NR SR - 7.deň - B. popoludní
Dátum: 2024-04-25
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

56. Ďakujem pekne. Pán kolega, že možno taký zmierlivý tón by bol namieste niekde na úrovni januára, poťažmo februára. Ale ešte sa párkrát vyspíme, ako malým deťom hovoria, a je tu máj, a čo už je dosť vysoká doba. A viete, že... že to pochop... mali by sme mať pochopenie, lebo sa menilo programovacie obdobie. Ale čo mi hlava neberie, menilo sa programovacie obdobie aj všetkým ostatným krajinám Európskej únie. Viete, to neni iba, že nám sa menilo, všetkým sa menilo. Všetkým sa menili tie podmienky (povedané so smiechom), všetci museli to prispôsobovať, uspôsobovať a všetci to zvládli. Celá, celá Európska únia to zvládla, len to naše Slovensko ubolené, hej, malo tú Radičovú a tá Radičová chodila po večeroch im tam prehadzovať tie šanóny, aby ich doplietla, tých úradníkov, a nemohli to vyplatiť. Viete, tieto rozprávky pre malé deti, čo nám tu pán minister predkladaná na hodinovej báze, už unavujú. A treba jasne povedať, že proste procesy majú svoje príčiny a príčiny majú svojich nositeľov. A tu sú konkrétni ľudia, ktorí sú za ten stav zodpovední. Jasné, že sú to konkrétni ľudia, ktorí sú za ten stav zodpovední. Bývalí riaditelia PPA-čky, terajší riaditeľ PPA-čky, terajší minister pôdohospodárstva. Jasné, že sú zodpovední. Ak nechceme ísť do dôb minulých, že za, za chyby išiel vyššie, tak neviem, tak potom by sme mali, naozaj by sme sa mali vrátiť k tomu, že za to, že majú problémy poľnohospodári, môžu konkrétni ľudia. A tí konkrétni ľudia to nepripúšťajú ani na sekundu, že majú nejaký diel zodpovednosti, a to ma na tom prekvapuje. Teda neprekvapuje, ale robí ma smutným.
12. schôdza NR SR - 7.deň - B. popoludní
Dátum: 2024-04-25
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

44. Ďakujem pekne. Asi si teraz moc nepomôžem, ale nedá mi to, pán kolega, lebo tak mám pocit, že ste chytili nejaký (povedané so smiechom) kádehácky gén alebo tú chorobu... lebo podpory... alebo skrytej pod názvom konštruktívna opozícia . Ja sa len dotknem jedného momentu, ktorý ste spomínali. Áno, dneska na výbore sme sa dohodli, že dáme doplnenie bodu programu, a to poslanecký prieskum a s vašimi kolegami sme to debatovali. Akože úprimne teraz nerozumiem, že boli s tým oukej, komfortní, a ja si nemyslím, vlastne že je to v poriadku, že nebude ten poslanecký prieskum, lebo však by sme ich tam zdržovali, a že po 1. 7. bude ten poslanecký prieskum, bo už budú mať dorobené. Viete, mne to, naozaj ako argumentácia typu, že nemôžme robiť poslanecký prieskum, lebo by sme ich tak zdržia... by sme ich tam zdržiavali, mi príde absurdná. A tak rád si to nechám nejako vysvetliť, že prečo ste zrovna toto potrebovali povedať, že po 1. 7. je to v poriadku a do 1. 7. ich máme nechať tak. Ako, úprimne povedané, že som bol z toho trošku prekvapený a zmätený, hej, že čo sa vlastne ide robiť (povedané so smiechom) a ako, vlastne akú hru ideme hrať. Akože ja si myslím, že opozícia by mala byť opozíciou. Ďakujem.